מירון ארונוף

מירון (מייק) ארונוף (באנגלית: Myron J. Aronoff) (נולד ב-1 במרץ 1940) הוא פרופסור אמריטוס למדע המדינה ואנתרופולוגיה באוניברסיטת רטגרס. שימש בעבר פרופסור חבר בחוג למדע המדינה באוניברסיטת תל אביב.

ביוגרפיה
מייק ארונוף גדל במשפחה יהודית במדינת אוהיו שבארצות הברית. בשנת 1962 סיים תואר ראשון במדע המדינה וממשל באוניברסיטת מיאמי ואת הדוקטורט במדע המדינה קיבל מאוניברסיטת קליפורניה בלוס אנג'לס בשנת 1965. קיבל דוקטורט נוסף באנתורפולוגיה באוניברסיטת מנצ'סטר בשנת 1969 תחת הדרכתו של האנתרופלוג הנודע מקס גלקמן. לאחר סיום לימודיו עלה לישראל ונמנה עם ראשוני החוג למדע המדינה באוניברסיטת תל אביב. בשנת 1977 שב לארצות הברית והתקבל כחבר סגל במחלקות למדע המדינה, אנתורפולוגיה ולימודי יהדות באוניברסיטת רטגרס, שם מילא תפקידים שונים עד פרישתו בשנת 2007. בשנית 2008 עד 2013 שימש מרצה אורח לאוניברסיטת מישיגן.

פרופסר ארונוף נמנה עם מייסדיה של האגודה ללימודי ישראל (Association for Israel Studies)  (AIS) וכיהן כנשיא הראשון של האגודה. בשנת 2013 קיבל מהאגודה פרס מפעל חיים על תרומתו לקידום תחום לימודי ישראל.

תחומי המחקר של פרופסור ארונוף הם בנקודות המפגש בין מדע המדינה לאתרופולוגיה, הקשר בין ספרות מתח ופוליטיקה ומבנה הכח במערכת הפוליטית הישראלית.

מספריו
 Aronff M. & J. Kubik, Anthropology and Political Science: A Convergent Approach, Berghahan Books, 2013
 Aronoff, M., The Spy Novels of John Le Carre: Balancing Ethics, Palgrave, 2001.
 Aronoff, M., Power and Ritual in the Israel Labor Party: A Study in Political Anthropology, M.E. Sharpe, 1993.
 Aronoff, M., Israeli Visions and Divisions: Cultural Change and Political Conflict, Transaction Publishers, 1991.
 Aronoff, M., Frontier Town: The Politics of Community Building in Israel, Manchester University Press and Jerusalem Academic Press, 1979

קישורים חיצוניים
 

חוקרי מדע המדינה אמריקאים
אנתרופולוגים אמריקאים
בוגרי אוניברסיטת מיאמי
בעלי תואר דוקטור מאוניברסיטת קליפורניה בלוס אנג'לס
בוגרי אוניברסיטת מנצ'סטר
סגל אוניברסיטת תל אביב: מדע המדינה
סגל אוניברסיטת ראטגרס
נשיאי האגודה ללימודי ישראל
ישראלים שנולדו ב-1940
אמריקאים שנולדו ב-1940